- जिला अस्पताल में घूम रहे जहरखुरान - Amar Ujala Hindi News
जिला अस्पताल में घूम रहे जहरखुरान
{"_id":"46-15943","slug":"Moradabad-15943-46","type":"story","status":"publish","title_hn":"\u091c\u093f\u0932\u093e \u0905\u0938\u094d\u092a\u0924\u093e\u0932 \u092e\u0947\u0902 \u0918\u0942\u092e \u0930\u0939\u0947 \u091c\u0939\u0930\u0916\u0941\u0930\u093e\u0928","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मुुरादाबाद। रोडवेज, रेलवे स्टेशन ही नहीं, जहरखुरानों के हाथ जिला अस्पताल तक पहुंच गए। शुक्रवार दोपहर इलाज के लिए आई एक बुजुर्ग महिला को उन्होंने सबके सामने जहरीला पदार्थ खिलाकर लूट लिया और फरार हो गए। महिला ब्लड बैंक के पास पड़ी मिली। उसके मुंह से झाग आ रहा था। इससे हड़कंप मच गया। सूचना पाकर इमरजेंसी कर्मचारियों ने उसे उठाकर भर्ती कराया।
घटना करीब दो बजे की है। ओपीडी में डाक्टरों को दिखाकर एक महिला ब्लड बैंक के पास खड़ी हो गई। संभवत: उसे ब्लड बैंक में बात करनी थी। डाक्टर नहीं थे, इसलिए वह पेड़ के पास इंतजार करने लगी। करीब आधे घंटे बाद वह ब्लड बैंक के पीछे दीवार के पास बेहोशी की अवस्था में पड़ी मिली। उसके मुंह से झाग आ रहा था। इससे हड़कंप मच गया। लोगों ने बताया कि कुछ देर पहले वह ओपीडी में दिखी थी। उसके पास एक झोला भी था जो मौके पर नहीं मिला। काफी देर बाद उसे इमरजेंसी में भर्ती कराया गया। महिला की पहचान नहीं हो सकी।
कटघर में बेहोश मिला स्काउट गाइड कर्मी
जहरखुरानों ने कटघर बस अड्डे के पास भी एक स्काउट गाइड कर्मी को नशीला पदार्थ खिलाकर लूट लिया। बेहोशी की अवस्था में उसे अस्पताल में भर्ती कराया गया। उसके पास कोई पहचान पत्र नहीं मिला, लेकिन डाक्टरों ने उसकी खाकी शर्ट पर लगे एक बैच से पहचान की। बैच पर लिखा था राष्ट्रपति रेंजर्स। इससे अंदाजा लगाया गया कि वह व्यक्ति स्काउट गाइड में कार्यरत है। उधर, गुरुवार की शाम बदमाशों ने गांगन नदी के पास दिल्ली रोड पर एक युवक को भी नशीला पदार्थ खिला दिया। युवक की पहचान चंडीगढ़ निवासी भरत पुत्र चंद्रपाल के रूप में हुई।